KLASA: 112-02/22-01/383

URBROJ: 2137-49-01-22-01

Koprivnica, 19. rujna 2022.

Na temelju članka 6., članka 7. i članka 8. Pravilnika o načinu i postupku zapošljavanja u Srednjoj školi Koprivnica Povjerenstvo za vrednovanje kandidata Srednje škole Koprivnica, donosi:

**Odluku o načinu vrednovanja kandidata prijavljenih na natječaj**

Članak 1.

Natječaj je objavljen 22.8.2022. godine na mrežnoj stranici i oglasnoj ploči Hrvatskog zavoda za zapošljavanje i mrežnoj stranici i oglasnoj ploči Srednje škole Koprivnica.

Provjera se sastoji od dva dijela, pisane provjera kandidata (testiranja) i razgovora (intervjua) kandidata s Povjerenstvom.

Kandidati su dužni ponijeti sa sobom osobnu iskaznicu ili drugu identifikacijsku javnu ispravu na temelju koje se prije testiranja utvrđuje identitet kandidata.

Testiranju ne mogu pristupiti kandidati koji ne mogu dokazati identitet i osobe za koje je Povjerenstvo utvrdilo da ne ispunjavaju formalne uvjete iz natječaja te čije prijave nisu pravodobne i potpune.

Članak 2.

Sadržaj vrednovanja, područja provjere, pravni i drugi izvori za pripremu kandidata za vredovanje:

1. Zakon o odgoju i obrazovanju u osnovnoj i srednjoj školi ( „Narodne novine“ broj: 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20)

2. Zakon o strukovnom obrazovanju („Narodne novine“ broj: 30/09, 24/10, 22/13, 25/18)

3. Pravilnik o kriterijima za izricanje pedagoških mjera obrazovanju („Narodne novine“ broj: 94/15, 3/17)

4. Pravilnik o osnovnoškolskom i srednjoškolskom odgoju i obrazovanju učenika s teškoćama u razvoju („Narodne novine“ broj: 24/15 )

5. Pravilnik o pedagoškoj dokumentaciji i evidenciji te javnim ispravama u školskim ustanovama („Narodne novine“ broj: 47/2017, 41/2019, 76/2019)

6. Statut Srednje škole Koprivnica.

Članak 3.

Provjera znanja i razgovori provest će se 27.9.2022. sljedećim redom:

• pisana provjera u 9:00 sati

• razgovori s kandidatima od 10:30 sati prema pojedinačnom rasporedu

Kandidati koji udovoljavaju uvjetima natječaja i čije su prijave potpune mogu pristupiti testiranju o čemu će biti obaviješteni putem maila navedenog u prijavi.

Na dan testiranja, po zaprimanju testa, kandidat je dužan upisati šifru i nadnevak na za to označenom mjestu na testu.

Pisana provjera piše se isključivo kemijskom olovkom. Pisana provjera traje 45 minuta.

Za vrijeme testiranja nije dopušteno:

• koristiti se bilo kakvom literaturom odnosno bilješkama

• koristiti mobitel ili druga komunikacijska sredstva

• napuštati prostoriju u kojoj se testiranje odvija

• komunicirati s ostalim kandidatima

• ometati ostale kandidate.

Članak 4.

Razgovor će trajati do 10 minuta po pojedinom kandidatu. Razgovoru će pristupiti kandidati koji su prethodno pristupili provjeri znanja iz članka 3. ove Odluke

Članak 5.

Rezultati provjere znanja i razgovora te odluka o odabiru kandidata bit će objavljena na mrežnoj stranici Škole u rubrici „Natječaji“.

Povjerenstvo za vrednovanje kandidata